Keskustelu:Luettelo välirauhansopimuksen perusteella lakkautetuista järjestöistä

message: Hienoa, että tällainen artikkeli on luotu. Pohdinkin aikanaan, mistä nämä tiedot löytyisi, kun kirjoittelin äärioikeiston järjestöistä Ekbergin kirjan perusteella. Onko tuossa Uolan kirjassa jokin luettelo, mikä tähän on laitettu, ja sisältääkö se kaikki mahdolliset lakkautetut yhdistykset? Esittääkö Uola mitään kokonaislukua siitä, kuinka monta yksittäistä yhdistystä sopimuksen nojalla lakkautettiin? Nuo lakkauttamispäivät voisin lisätä yhdistysten artikkeleihin Uolan perusteella, vai voisiko artikkelin laatija, jolla mahdollisesti on kirja käytettävissään, lisätä ne? Olisiko Uolan kirjassa kenties jotain muutakin lisättävää näiden järjestöjen tietoihin?--ap4k 11. joulukuuta 2011 kello 14.45 (EET)
replies: text: Uolan kirjassa on lopussa liitteenä täydellinen luettelo. Siinä ei taideta mainita mitään kokonaislukua, mutta jokainen voi tietysti itse laskea. Tätä luetteloa tehdessä valitsin sellaisen linjan, että nimesin yksitellen kaikki valtakunnalliset organisaatiot, mutta en (pääsääntöisesti) niiden paikallisosastoja tai muita paikallisia seuroja tai kerhoja. Uola kertoo yksityiskohtaisesti ainakin suojeluskuntajärjestön, rintamamiesliiton ja aseveliliiton lakkauttamista edeltäneestä väännöstä, mutta ei paljoakaan noista pienistä äärioikeistolaisista järjestöistä. Kirjassa on sitten kyllä vähän kaikkea muuta mielenkiintoista, minkä jätin tästä pois, esim. kirjojen ja sotamuistomerkkien sensuroinnista 21. artiklaan vedoten. Uola mainitsee myös, että Pallen eli Reino Palmrothin johtama Uusi iloinen teatteri lakkautettiin sekin välirauhansopimuksen perusteella, mutta se ei ole hänen listassaan, joten jätin sen tästä pois. Kyse on ehkä ollut jostain epämuodollisesta toiminnan lopettamisesta. Olen itsekin ajatellut, että näitä tietoja voisi täydentää myös järjestöistä kertoviin artikkeleihin, kun vaan viitsisi (ainakin IKL:n artikkeliin jo lisäsinkin, kun siellä oli virheellinen lakkauttamispäivämäärä). --Risukarhi 11. joulukuuta 2011 kello 15.01 (EET)

text: Tosin kun kysyit, että onko mitään muuta lisättävää, niin ihan kirjan alussa on lisäksi mielenkiintoista tietoa ennakoivista toimista, joihin Suomen viranomaiset ryhtyivät jo ennen välirauhansopimuksen solmimista, esim. keitä saksalaisystävällisiä henkilöitä pidätettiin jo syyskuun alussa. Kyllä se on ihan kiinnostavaa luettavaa koko kirja, vaikka kirjoittajan ilmeisen myönteinen asennemaailma tiettyjä lakkautettuja järjestöjä kohtaan vähän pistää silmään. --Risukarhi 11. joulukuuta 2011 kello 15.08 (EET)
replies: text: :Jos siinä puhutaan Uudesta Iloisesta teatterista, siinä on virhe. Pallen teatteri oli Iloinen teatteri, ja sen tilalle perustettiin Punainen Mylly. UIT on se, joka pitkään oli Linnanmäen Peacockissa ja taitaa nyt olla Tuulensuun vanhassa elokuvateatterissa. Asiasta on maininta tässä Hirvisepän nekrologissa. --Abc10 11. joulukuuta 2011 kello 16.19 (EET)
replies: text: ::Ei puhuta, muistin väärin. Kyseessä oli nimenomaan Iloinen Teatteri, joka lakkautettiin toukokuussa 1946 (Uola, 167–168). --Risukarhi 12. joulukuuta 2011 kello 12.49 (EET)

text: Erehdyin muuten, mainitaan Uolan teoksessa lakkautettujen yhdistysten kokonaismäärä: 3327, ilman erikseen mainitsematta jääneitä sotilaspoika- ja lottatyttöosastoja sekä oppikoulujen ja seminaarien Karjala-seuroja (Uola, 222). Luvusta suurin osa on tietenkin Suojeluskuntien, Rintamamiesten, Heimosoturien, IKL:n ja SAL:n paikallisosastoja. --Risukarhi 12. joulukuuta 2011 kello 12.49 (EET)
replies: text: :Tuon luvun voisi lisätä johdantoon. Koskeeko se siis rekisteröityjä yhdistyksiä? Oli varmaan myös paljon rekisteröimättömiä yhteisöjä, jotka lopettivat/joutuivat lopettamaan toimintansa, mutta niistä ei kai pysty lukuja arvioimaan.--ap4k 17. joulukuuta 2011 kello 16.41 (EET)
replies: text: ::Luku koskee ilmeisesti valtioneuvoston tekemien lakkauttamispäätösten yhteydessä mainittuja yhdistyksiä, joista kaikki eivät olleet rekisteröityjä. Uola toteaa, että myös rekisteröimättömiä yhdistyksiä lakkautettiin jonkin verran, tosin ei ilmeisesti vielä alkuvaiheessa. Sellaisista yhdistyksistä (varsinkaan rekisteröimättömistä) ei varmaankaan liene mitään systemaattista tietokantaa, jotka lopettivat toimintansa oma-aloitteisesti ilman erillistä lakkautuspäätöstä. Ja tosiaan esim. kaikki edellämainittujen järjestöjen lehdet lakkasivat myös ilmestymästä, vaikka välirauhansopimuksen sanamuoto mahdollistikin valtioneuvostolle vain järjestöjen lakkauttamisen. --Risukarhi 17. joulukuuta 2011 kello 16.48 (EET)
replies: text: :::Erinäisen äheltämisen jälkeen (ensin kynän ja paperin ja sitten tietokoneen laskimen kanssa) tulin siihen tulokseen, että myös tuossa meikäläisen laatimassa listassa on mainittu 3327 kohdetta. Eli eiköhän siinä ole kaikki. Joku voi vielä halutessaan tarkistaa laskelman. --Risukarhi 17. joulukuuta 2011 kello 18.50 (EET)
Mahtaako muuten joku tietää, onko tuo Yhteisrintama-järjestö sama, joka täsmennyssivulla Yhteisrintama mainitaan "1930-luvulla toimineena vasemmistopuolueena"? Ei oikein sovi kuvaan, pitäisi olla pikemminkin oikeistopuolue. --Risukarhi 11. joulukuuta 2011 kello 15.53 (EET)

text: Yhteisrintama oli äärioikeistolainen puolue, jonka perusti entinen SKSL-aktiivi Emil Jutila 1930-luvun puolivälissä. Puolue yhdistyi SKT:hen vuonna 1940... Tässä luettelossa on muuten yleisestikin näköjään mukana yhdistyksiä, joiden toiminta on käytännössä loppunut jo kauan ennen rauhan tuloa. Ehkä niitä on pidetty elossa varayhdistyksinä tjs. muiden ohella, joku on perustanut uuden samannimisen yhdistyksen tai ne jostain muusta syystä ovat jääneet roikkumaan yhdistysrekisteriin. Suomen Työrintama ainakin lopetti toimintansa 1939, SSP (yhdistysrekisterissä SKSL) käsittääkseni 1937, ja IKP 1933. Tuo Iskumiehet voisi viitata ennemmin SKT:n osastoon kuin Vietti Nykäsen puolueeseen.--ap4k 11. joulukuuta 2011 kello 16.51 (EET)
replies: text: :Joo, Uola nimenomaan korostaa, että erityisesti tammikuun 1945 lakkauttamiserässä haravoitiin yhdistysrekisteristä kaikki mahdolliset toimintansa jo aikaa sitten lopettaneet järjestöt. Esimerkiksi Suomen Lukolla ei ollut mitään toimintaa sen jälkeen kun Lapuan liike ry. perustettiin 1930-luvun alussa, Svinhufvudin ja Mannnerheimin 1923 perustaman Suomen Suojelusliiton toiminta oli ilmeisesti vaimennut jo sitä aiemmin. Listalla on jopa vahingossa lakkauttamatta jääneitä Lapuan liikkeen ja Sinimustien paikallisosastoja, vaikka Lapuan liike lakkautettiin oikeuden päätöksellä 1932 ja Sinimustat 1936. --Risukarhi 12. joulukuuta 2011 kello 12.49 (EET)

text: :Muuten vielä noista listaan tekemistäsi linkityksistä: muuten ne ovat varmaan ihan oikein, mutta epäilen hieman tarkoittaako "Vapaan Suomen Kannatusyhdistys" todellakin Vapaa Suomi -nimistä lehteä. Lehtiähän julkaisivat (ja julkaisevat) yleensä lehtiyhtiöt eivätkä mitkään kannatusyhdistykset. Listalla ei myöskään näy merkkejä muista lehdistä. Kyseessä saattaa siis olla jokin ihan muu pikkujärjestö – ellei sinulla ole asiasta parempaa tietoa. --Risukarhi 14. joulukuuta 2011 kello 19.54 (EET)
replies: text: ::En muista mainitsiko Ekberg ko. yhdistystä, mutta aika monella lehdellähän tuollaisia kannatusyhdistyksiä on ollut, ja Vapaa Suomi ainakin ilmestyi vielä 1944, julkaisijana ilmeisesti virallisesti SKT. Voihan se tietenkin olla jokin muukin yhdistys, kuten vaikka USP/STP:n vuonna 1933 lopettaneeseen lehteen liittyvä.--ap4k 17. joulukuuta 2011 kello 16.41 (EET)
replies: text: :::Kansalliskirjaston Fennica-tietokannasta löytyy lehtien itsensä ilmoittama julkaisija (esim. Vapaan Suomen eri aikoina). Taustalla voi tietenkin olla järjestö eri muodoissaan, kuten aatteellisilla lehdillä usein onkin. --Abc10 17. joulukuuta 2011 kello 17.11 (EET)
replies: text: ::::Katsoinkin tuolta, ja siellähän lukee julkaisijana SKT. Fennica ei kuitenkaan aina ilmoita kaikkia muutoksia julkaisijoissa tai muissa tiedoissa. Joidenkin lehtien kohdalla lukee, mihin numeroon/vuosikertaan kuvailut perustuvat.--ap4k 17. joulukuuta 2011 kello 17.17 (EET)
replies: text: :::::SKT = Suomen Kansallissosialistinen Työjärjestö --Otrfan 17. joulukuuta 2011 kello 17.22 (EET)
replies: text: :::::: Fennicassa lukee kyllä se auki kirjoitettuna. --Abc10 17. joulukuuta 2011 kello 17.30 (EET)

message: Ehdotan lupaavaksi. Luettelossa on käytetty vain yhtä (kirja)lähdettä, mutta itse pitäisin sitä tälläisessä aiheessa ihan riittävänä.-Henswick  17. joulukuuta 2011 kello 17.41 (EET)
replies: text: Juu,  Kannatan  –J.K Nakkila 17. joulukuuta 2011 kello 17.42 (EET)

text: Kannatan --Vnnen 17. joulukuuta 2011 kello 18.27 (EET)

text: Kyllä.  --Tovk909 17. joulukuuta 2011 kello 18.39 (EET)

text: Enpä ole tullut ajatelleeksi,että lakkautettuja järjestöjä oli noin paljon. Kannatukseni lupaavaksi.  --Kari-kujanpää 17. joulukuuta 2011 kello 22.11 (EET)

text: Kannatan. --Abc10 17. joulukuuta 2011 kello 22.36 (EET)

text: Käy.  --Lakritsa 18. joulukuuta 2011 kello 21.19 (EET)

text: Kannatan.  –ElmA (Keskustelu – Muokkaukset) 19. joulukuuta 2011 kello 08.30 (EET)
Arkistoin ja merkkaan. J.K Nakkila 19. joulukuuta 2011 kello 17.18 (EET)
</div>
thread_title:  Lupaava artikkeli -ehdotus